EVE BOSWELL en die Poskantoor het feitlik sinoniem geword. Nie alleen is sy deur beide die Britse en Suid-Afrikaanse posamptenare verkies tot hul gunsteling nooi nie - maar nou het sy met 'n gebaar vorendag gekom wat haar selfs 'n groter gunsteling sal maak.
,,Ek bewonder al die amptenare van die poskantoor wat deurentyd die kommunikasies van die land aan die gang hou. Die posbesteller daag op by ons briewebussies - ongeag die weerstoestande, ongeag die feit dat hy miskien voetseer is. Die sentrales hanteer ons oproepe, probeer ons altyd die vinnigste en mees effektiewe diens lewer. Die manne en vroue agter die toonbanke en lessenaars, by die sorteertafels, by die telegrafiese afdeling - hulle en die talle ander amptenare wie se werk nie eens in fn besondere kategorie val nie, kry baie min eer vir hul pligsgetroue diens.
,,Daarom dat hierdie langspeelplaat by name GOEIE NUUS! / GOOD NEWS! ontstaan het. Dit is 'n huldeblyk aan die Poskantoor as geheel. En dit gaan ook aangewend word om fondse in te samel vir die Poskantoor se sieke-, liefdadigheids- en beursfondse.